Man sterf na hysbak valArgieffoto Russel Meiring, woordvoerder van ER24, het aan Maroela Media gesê die voorval het by ŉ onderneming in Hunter Laneweg in Durban plaasgevind. Meiring kon nie die naam van die onderneming bevestig nie. “Paramedici het by die toneel opgedaag en gesien ŉ groep mense drom saam om die ingang na die hysbak. Die twee mans is in die hysbak aangetref, maar een het reeds aan sy beserings beswyk,” het hy gesê. “Die tweede man was in ŉ kritieke toestand. Nadat paramedici hom uit die hysbak bevry het, is hy na Addington hospitaal gehaas vir dringende mediese behandeling.” Volgens Meiring is dit nie in hierdie stadium duidelik wat veroorsaak het dat die hysbak geval het nie. Die voorval sal deur polisie ondersoek word.